**Eetu Koski** (s. 29. heinäkuuta 1992 Uusikaupunki) on suomalainen jääkiekkoilija. Hän on pelipaikaltaan keskushyökkääjä, mutta Koski osaa pelata myös laidassa.

Ura
---

### Seuraura

Koski on Uudenkaupungin Jää-Kotkien kasvatti. Hän toimi kaudella 2006–2007 seuran C-nuorten varakapteenina. Koski voitti tehoilla 18+12=30 koko C-nuorten I-divisioonan karsintojen maalipörssin ja sijoittui pistepörssissä toiseksi Raahe-Kiekon Juho Tapanin jälkeen. C-nuorten I-divisioonassa hän sijoittui tehoilla 19+14=33 maalipörssissä toiseksi Raahe-Kiekon Niko Kallelan jälkeen sekä pistepörssissä neljänneksi.

Kaudeksi 2007–2008 Koski siirtyi Rauman Lukon B-nuoriin. Kaudella 2008–2009 hän oli tehoilla 7+27=34 joukkueen paras syöttäjä ja jakoi sisäisen pistepörssin voiton Aki Juuselan kanssa. Kaudella 2009–2010 Koski oli B-nuorten SM-karsinnoissa Lukon paras pistemies ja maalintekijä tehoilla 5+9=14. B-nuorten SM-sarjassa hän oli joukkueen paras maalintekijä 14 osumallaan. Valtaosan kaudestaan Koski pelasi kuitenkin Lukon A-nuorissa.

Koski siirtyi kaudeksi 2010–2011 Jokereiden A-nuoriin, joiden paras pistemies ja syöttäjä hän oli tehoilla 15+20=35, kuten myös kevään 2011 pudotuspeleissä tehoilla 2+9=11. Koski pelasi kauden aikana myös ensimmäiset miesten pelinsä pelattuaan neljä Mestis-ottelua alle 20-vuotiaiden maajoukkueessa tehopistein 1+1=2. Kaudeksi 2011–2012 hänet nostettiin Jokereiden SM-liigarinkiin. Koski pelasi Jokereiden SM-liigajoukkueessa harjoituskaudella kaksi ottelua European Trophy -turnauksessa, mutta hän ei debytoinut kuitenkaan SM-liigassa. Koski lainattiin jo kauden kynnyksellä Mestis-joukkue Kiekko-Vantaaseen, jossa hän pelasi suurimman osan kaudestaan tehden 22 runkosarja- ja neljässä playoff-ottelussa tehot 4+3=7. Koski pelasi kauden aikana myös Jokereiden A-nuorissa, jossa hän voitti SM-hopeaa keväällä 2012.

Kaudeksi 2012–2013 Koski palasi 1+2-vuotisella sopimuksella Lukkoon, Hän teki SM-liigadebyyttinsä 26. tammikuuta 2013 Espoo Bluesia vastaan, jolloin Koski sai jääaikaa 4.43 minuuttia. Kaikkiaan hän pelasi kauden aikana SM-liigassa kuuden runkosarja- ja kolmen playoff-ottelun verran. Suurimman osan kaudestaan Koski pelasi kuitenkin Lukon A-nuorissa, joiden kapteenina hän toimi. Koski oli tehoilla 20+20=40 joukkueen paras maalintekijä ja toiseksi paras pistemies David Stachin jälkeen. Hän jakoi A-nuorten SM-liigan maalipörssin seitsemännen sijan kolmen muun pelaajan kanssa. Koski voitti kauden päätteeksi A-nuorten SM-pronssia. Toukokuussa 2013 Koski käytti sopimuksessaan olleen option ja teki kaksivuotisen jatkosopimuksen Lukon kanssa.

Kaudella 2013–2014 Koski pelasi neljässä eri seurassa; hän pelasi Lukossa yhdeksän runkosarja- ja kaksi playoff-ottelua ja voitti kauden päätteeksi SM-pronssia. Hän pelasi kauden aikana myös yhteensä 30 ottelua lainalla Mestiksessä Lempäälän Kisan, TuTon ja Mikkelin Jukureiden joukkueissa. Eniten Koski pelasi TuTossa, jossa otteluita kertyi 25. Kausi 2014–2015 oli hänelle varsinainen tulokaskausi SM-liigassa ja Koski teki 33 runkosarjaottelussa tehot 2+5=7 sekä kahdeksassa playoff-ottelussa yhden maalin. Hän teki liigauransa avausmaalin 10. helmikuuta 2015 vieraissa Oulun Kärppiä vastaan. Maaliskuussa 2015 Koski teki kaksivuotisen jatkosopimuksen Lukon kanssa.

Elokuussa 2015 Koski joutui marraskuuhun asti sivuun loukattuaan jalkansa Mestarien liigan ottelussa ruotsalaista Luleå HF:ää vastaan. Hän kuitenkin loukkaantui uudestaan joulukuussa pelatessaan Lukon yhteistyöjoukkue KeuPa HT:ssä. Koski joutui viikoiksi sivuun. Hän pelasi kauden 2015–2016 aikana Lukossa seitsemän runkosarja- ja neljä CHL-ottelua sekä KeuPassa kuusi ottelua, kunnes Lukko lainasi Kosken siirtotakarajalla helmikuussa 2016 loppukaudeksi Mikkelin Jukureihin. 26. maaliskuuta 2016 hän teki Mestiksen seitsemännessä puolivälieräottelussa Kiekko-Vantaata vastaan joukkueen voittomaalin jatkoajalla ajassa 63.07 ja vei Jukurit välieriin. Koski voitti kauden päätteeksi Mestiksen mestaruuden.

Elokuussa 2016 Koski ja Lukko purkivat sopimuksensa yhteisymmärryksessä. Seuraavana päivänä hän teki kauden 2016–2017 kattavan sopimuksen Saimaan Pallon kanssa. Koski oli Mestarien liigassa joukkueen paras maalintekijä ja hän jakoi SaiPan sisäisen pistepörssin voiton Tomi Leivon ja Tero Koskirannan kanssa tehoilla 5+2=7. Koski voitti myös joukkueen sisäisen tehotilaston lukemalla +7. SM-liigan runkosarjassa hän onnistui tekemään kuitenkin vain 31 ottelussa tehot 1+3=4. Kosken kausi jäi kuitenkin lyhyeksi loukkaantumisten vuoksi. Marraskuussa 2016 hän teki SaiPan kanssa kaksivuotisen jatkosopimuksen. Kaudella 2017–2018 Koski pelasi loukkaantumisten vuoksi vain 22 ottelua ja hänen kautensa päättyi tammikuussa 2018. Toukokuussa Koski purki loukkaantumisten myötä sopimuksensa SaiPan kanssa.

Kauden 2018–2019 kynnyksellä, syyskuussa 2018 Koski siirtyi vuoden mittaisella sopimuksella Puolan Polska Hokej Ligan Podhale Nowy Targiin. Joukkuetta valmensi hänelle Jokereiden A-nuorista ja alle 20-vuotiaiden maajoukkueesta tuttu Tomek Valtonen. Koski voitti Podhalen sisäisen piste- ja syöttöpörssin tehoilla 11+29=40. Lokakuussa 2019 hän siirtyi loppukauden 2019–2020 kattavalla sopimuksella monikansallisen Erste Ligan unkarilaisjoukkue HK Budapestiin. Kaudeksi 2020–2021 Koski siirtyi vuoden mittaisella sopimuksella Ranskan toiseksi korkeimmalle sarjatasolle FFHG Division 1:n Remparts de Toursiin.

### Maajoukkueura

Koski edusti Suomen alle 17-vuotiaiden maajoukkuetta Euroopan nuorten olympiafestivaaleilla ja World U-17 Hockey Challengessa vuonna 2009. Yhteensä hän on pelannut 18 nuorten ja 34 poikien maaottelua.

Muuta
-----

Kosken setä on Rauman kaupunginjohtaja Kari Koski.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2009–2010 | Lukko | A-SM | 27 | 2 | 7 | 9 | 14 | 9 | 2 | 2 | 4 | 2 |
| 2010–2011 | Suomi U20 | Mestis | 4 | 1 | 1 | 2 | 2 | – | – | – | – | – |
|  | Jokerit | A-SM | 41 | 15 | 20 | 35 | 44 | 9 | 2 | 9 | 11 | 6 |
| 2011–2012 | Jokerit | A-SM | 6 | 4 | 2 | 6 | 2 | 12 | 1 | 3 | 4 | 4 |
|  | Kiekko-Vantaa | Mestis | 22 | 4 | 3 | 7 | 45 | 4 | 0 | 0 | 0 | 2 |
| 2012–2013 | Lukko | A-SM | 39 | 20 | 20 | 40 | 20 | 7 | 4 | 3 | 7 | 8 |
|  | Lukko | SM-liiga | 6 | 0 | 0 | 0 | 0 | 3 | 0 | 0 | 0 | 0 |
| 2013–2014 | LeKi | Mestis | 4 | 0 | 0 | 0 | 2 | – | – | – | – | – |
|  | TuTo | Mestis | 25 | 6 | 6 | 12 | 20 | – | – | – | – | – |
|  | Jukurit | Mestis | 1 | 0 | 0 | 0 | 0 | – | – | – | – | – |
|  | Lukko | SM-liiga | 9 | 0 | 0 | 0 | 2 | 2 | 0 | 0 | 0 | 0 |
| 2014–2015 | KeuPa HT | Mestis | 2 | 0 | 0 | 0 | 0 | – | – | – | – | – |
|  | LeKi | Mestis | 3 | 1 | 1 | 2 | 2 | – | – | – | – | – |
|  | Lukko | A-SM | 3 | 3 | 1 | 4 | 4 | – | – | – | – | – |
|  | Lukko | SM-liiga | 33 | 2 | 5 | 7 | 4 | 8 | 1 | 0 | 1 | 0 |
| 2015–2016 | KeuPa HT | Mestis | 6 | 0 | 3 | 3 | 2 | – | – | – | – | – |
|  | Lukko | SM-liiga | 7 | 1 | 1 | 2 | 2 | – | – | – | – | – |
|  | Jukurit | Mestis | 7 | 1 | 2 | 3 | 35 | 15 | 2 | 2 | 4 | 4 |
| 2016–2017 | SaiPa | SM-liiga | 31 | 1 | 3 | 4 | 8 | – | – | – | – | – |
| 2017–2018 | SaiPa | SM-liiga | 22 | 1 | 2 | 3 | 2 | – | – | – | – | – |
| 2018–2019 | Podhale Nowy Targ | Puola | 40 | 11 | 29 | 40 | 24 | 10 | 2 | 5 | 7 | 0 |
| 2019–2020 | HK Budapest | Erste Liga | 32 | 6 | 9 | 15 | – | – | – | – | – | – |
| 2020–2021 | Remparts de Tours | Ranska2 | 12 | 5 | 7 | 12 | 6 | – | – | – | – | – | – |
| 6 kautta | yhteensä | SM-liiga | 108 | 5 | 11 | 16 | 22 | 13 | 1 | 0 | 1 | 0 |
| 5 kautta | yhteensä | Mestis | 74 | 13 | 16 | 29 | 108 | 19 | 2 | 2 | 4 | 6 |
| 1 kausi | yhteensä | Puola | 40 | 11 | 29 | 40 | 24 | 10 | 2 | 5 | 7 | 0 |
| 1 kausi | yhteensä | Erste Liga | 32 | 6 | 9 | 15 | – | – | – | – | – | – |

Lähteet
-------

* Eetu Koski The Internet Hockey Databasessa (englanniksi)
* Eetu Koski Eurohockey-sivustolla (englanniksi)
* Eetu Koski *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Eetu Koski *Elite Prospects*. Everysport Media Group AB.  (englanniksi)
2. ↑  Elite Prospects - U16 I-divisioona Q Stats 2006-2007 *eliteprospects.com*. Everysport Media Group. Viitattu 1.7.2020. (englanniksi)
3. ↑  Elite Prospects - U16 I-divisioona Stats 2006-2007 *eliteprospects.com*. Everysport Media Group. Viitattu 1.7.2020. (englanniksi)
4. ↑  Elite Prospects - Lukko U18 *eliteprospects.com*. Everysport Media Group. Viitattu 1.7.2020. (englanniksi)
5. ↑  Elite Prospects - Lukko U18 *eliteprospects.com*. Everysport Media Group. Viitattu 1.7.2020. (englanniksi)
6. ↑  Elite Prospects - Jokerit U20 *eliteprospects.com*. Everysport Media Group. Viitattu 1.7.2020. (englanniksi)
7. ↑  Mestikseen iso kasa liigalainoja *Jatkoaika.com*.  14.9.2011. Jatkoaika r.y. Viitattu 26.1.2013.
8. ↑  Filip Riska siirtyy Lukkoon *Jatkoaika.com*.  2.5.2012. Jatkoaika r.y. Viitattu 26.1.2013.
9. ↑  Ahola, Anna: Lukon putki ei katkea *Jatkoaika.com*.  26.1.2013. Jatkoaika r.y. Viitattu 1.7.2020.
10. ↑  Mäkeläinen, Kimmo: Bertrand kyllästyikin jo kiekkojen keräämiseen *ls24.fi*.  20.2.2013. Marva Media Oy. Viitattu 1.7.2020.
11. ↑  Tilastot - Liiga *liiga.fi*.  26.1.2013. Jääkiekon SM-liiga Oy. Viitattu 26.1.2013.
12. ↑  Elite Prospects - Lukko U20 *eliteprospects.com*. Everysport Media Group. Viitattu 1.7.2020. (englanniksi)
13. ↑  Elite Prospects - U20 SM-sarja Stats 2012-2013 *eliteprospects.com*. Everysport Media Group. Viitattu 1.7.2020. (englanniksi)
14. ↑  Lukko julkisti ensi kauden joukkueensa - Nummelin siirtyy Raumalle *Jatkoaika.com*.  4.5.2013. Jatkoaika r.y. Viitattu 14.6.2013.
15. ↑  Otteluseuranta *liiga.fi*.  10.2.2015. Jääkiekon SM-liiga Oy. Viitattu 10.2.2015.
16. ↑  Koski jatkaa Raumalla *Jatkoaika.com*.  12.3.2015. Jatkoaika r.y. Viitattu 20.4.2015.
17. ↑  Kiekkoareena: Lukkosentterille pitkä tauko peleistä *Jatkoaika.com*.  26.8.2015. Jatkoaika r.y. Viitattu 17.2.2016.
18. ↑  Lukko-kapteeni sairauslomalle - Jaatinen jatkaa loppukauden *Jatkoaika.com*.  19.12.2015. Jatkoaika r.y. Viitattu 17.2.2016.
19. ↑  Jukurit pestasi Lukko-hyökkääjän loppukaudeksi *Jatkoaika.com*.  15.2.2016. Jatkoaika r.y. Viitattu 17.2.2016.
20. ↑  Saarela, Anni: Ratkaisumaalin tehnyt Koski: "Jos Kasperi Kapanenkin siitä laittaa, minäkin pystyn siihen" *Jatkoaika.com*.  26.3.2016. Jatkoaika r.y. Viitattu 20.4.2016.
21. ↑  Lukon ja Kosken tiet erkanevat *Jatkoaika.com*.  6.8.2016. Jatkoaika r.y. Viitattu 6.8.2016.
22. ↑  Kosken ura jatkuu Lappeenrannassa *Jatkoaika.com*.  7.8.2016. Jatkoaika r.y. Viitattu 7.8.2016.
23. ↑  Elite Prospects - SaiPa *eliteprospects.com*. Everysport Media Group. Viitattu 1.7.2020. (englanniksi)
24. ↑  CHL:ssä tulosta takonut Eetu Koski jatkaa SaiPassa *Jatkoaika.com*.  23.11.2016. Jatkoaika r.y. Viitattu 23.11.2016.
25. ↑  Joukkueen terveystilanne viikolla 8/2018 *saipa.fi*.  23.2.2018. Liiga-SaiPa Oy. Viitattu 3.4.2018.
26. ↑  Emil Oksanen SaiPaan *saipa.fi*.  30.5.2018. Liiga-SaiPa Oy. Viitattu 30.5.2018.
27. ↑  Perhe, Miro: Sadan liigaottelun mies jättää Suomen – siirtyy eksoottiseen kiekkomaahan *suomikiekko.com*.  13.9.2018. Nordic Sport Media. Viitattu 13.9.2018.
28. ↑  Elite Prospects - Podhale Nowy Targ *eliteprospects.com*. Everysport Media Group. Viitattu 1.7.2020. (englanniksi)
29. ↑  Kaksi entistä liigakiekkoilijaa suuntaa Unkarin kaukaloihin *Sportti.com*.  11.10.2019. Sport Content Oy. Viitattu 1.7.2020.
30. ↑  Eetu Koski suuntaa seuraavaksi Ranskaan *uudenkaupunginsanomat.fi*.  18.5.2020. Uudenkaupungin Sanomat Oy. Viitattu 1.7.2020.
31. ↑  Anteroinen, Ari; Rantanen, Janne: Nuorta voimaa Lukossa *ls24.fi*.  20.2.2013. Marva Media Oy. Viitattu 1.7.2020.